Hermed min oplevelse med Elgiganten "kort" fortalt og skal lige oplyse, at min bopæl er i postnummeret 2300.

1: Kommer til Elgiganten i deres butik i Fields d. 6. dec. og spørger efter en PS4-controller (camouflage). De har desværre udsolgt, men de kan se i deres SYSTEM, at Roskilde-butikken har nogle tilbage. Derfor reservere ekspedienten en til mig, så længe jeg betaler hos dem og så tager kvitteringen med til Roskilde-butikken. Der skal jeg bare henvende mig ved kassen.

2: Ankommer til butikken i Roskilde samme dag med min kvittering, men de har ingen reservation på mig og har heller ingen af disse controller i butikken. De beklager meget og jeg erkender, at der kan ske fejl. De oplyser dog, at de kan se i deres SYSTEM, at de får en ny sending d. 12. dec. og at de kan lave en ny reservation på en af disse til mig. Jeg skal bare hente den inden for 14 dage.

3: Pga. arbejde har jeg ikke mulighed for selv at tage til Roskilde, men min mor har heldigvis tid til at tage ud til butikken d. 18. dec.. Jeg modtager et kald fra min mor, som står i butikken og hun oplyser, at de ikke har modtaget nogen controller (og heller ikke kan se i SYSTEMET, at de overhovedet skulle have fået disse) + at min reservation heller ikke kan ses. De kan dog se, at jeg skulle have en reservation til deres butik på Nørrebrogade og her har de stadigvæk nogle tilbage (siger SYSTEMET). Jeg bliver oplyst, at denne reservation i hvert fald er ok og bliver også lovet, at de vil ringe til mig og bekræfte, at de vitterlig har controlleren på Nørrebrogade. Jeg misser et hemmeligt kald, som jeg går ud fra er Elgiganten, men siden de ikke ligger en tlf.svare, går jeg ikke ud fra, at der ikke er problemer. 

4: I dag d. 19 dec. kører min kæreste ud for at hente controlleren i butikken på Nørrebrogade. Min værste frygt bliver realitet, da jeg får et opkald fra min kæreste, som siger, at de har ingen controller i butikken og heller ingen reservation på mig. 

5: Hermed er min MEGET STORE tålmodighed opbrugt og jeg ringer til Elgigantens kundeservice, som forklarer mig, at det eneste de kan gøre er, at lave EN NY RESERVATION til butikken i Roskilde (?), da de kan se i deres SYSTEM, at de skulle have nogen på lager...??? Den butik som i går sagde, at de ikke havde nogen. Gentofte havde desværre heller ikke nogen, hvad han kunne se i SYSTEMET,

6: Imens jeg er ved at skrive dette, bliver jeg ringet op af min kæreste, som fortæller, at hun har fået en henvendelse fra butikken på Nørrebrogade, som har ringet til butikken i Gentofte (som kundeservice ellers fortalte mig, at de ikke kunne gøre. De kan ikke kontakte butikkerne???) og at de stadigvæk har nogle på lager (som kundeservice fortalte mig, at de ikke havde). Så min kæreste har i skrivende stund lige ringet til mig, at hun er kommet til Gentofte og har nu endelig fået fat i den controller, som jeg betalte for. 

Hvorfor jeg ikke har forsøgt at undersøge andre muligheder end Elgiganten - allerede efter 2. besøg af min mor i Roskilde - skyldes nok julestresset på arbejdet. 

Kære Elgiganten
For bare at prøve at forstå jeres virksomhed, vil i ikke så svare mig på følgende:

1) Hvordan kan en så stor virksomhed som jeres ha´ et SYSTEM, som kan fejle på en så absurd, tankevækkende og katastrofal måde?

2) Hvorfor har i en kundeserviceafdeling, når i vælger at gøre dem så inkompetente ved åbenbart at tilbyde dem INGEN værktøjer at arbejde med (som f.eks. at kunne ringe til jeres respektive butikker) andet end jeres meget fejlfyldte SYSTEM?

3) Hvilken julegave skal jeg forvente at få tilsendt fra jer, som kan glæde min mor, min kæreste og mig for alt den tid og alle de kilometerpenge, som vi har lagt i at følge jeres ord, vejledning og "kundeservice"?

Med venlig hilsen 
David

P.S. Den ene stjerne er til butikken på Nørrebrogade